Държавен вестник, бр. 9, 2011 г., стр. 41

БРОЙ  9	
Д Ъ Р Ж А В Е Н  В Е С Т Н И К 	
СТР.  41  
9. удостоверение за актуална банкова смет­
ка, по която ще се обслужва предизборната 
кампания;
10. пълномощно от представляващото съ­
ответната партия лице, в случаите когато до­
кументите се подават от упълномощени лица;
11. списък, съдържащ имената, единния 
граждански номер и саморъчен подпис на не 
по-малко от 7000 избиратели, подкрепящи ре­
гистрацията; регистрацията на партията може да 
бъде подкрепена и от избиратели – граждани на 
друга държава – членка на Европейския съюз, 
като в списъците се посочват имената, номерът 
на удостоверението за пребиваване и датата на 
регистрация, посочена в него, и подпис. 
Проверка на документите и отказ за регис­
трация
Чл. 90. (1) Централната избирателна комисия 
извършва проверка на документите по чл. 89, 
а списъците по чл. 89, ал. 3, т. 11 се предават 
незабавно на Главна дирекция „Гражданска 
регистрация и административно обслужване“ 
в Министерството на регионалното развитие 
и благоустройството за проверка. При устано­
вяване на непълноти Централната избирателна 
комисия дава незабавно указания за отстраня­
ването им в срок до три дни, но не по-късно 
от крайния срок за регистрация.
(2) В случай че указанията по ал. 1 не са 
изпълнени в срок, Централната избирателна 
комисия отказва регистрация.
(3) Отказът за регистрация може да се об­
жалва пред Върховния административен съд 
по реда на чл. 26, ал. 8. Когато съдът отмени 
обжалваното решение, Централната избирател­
на комисия незабавно регистрира партията за 
участие в изборите, независимо дали срокът 
по чл. 89, ал. 1 е изтекъл, но не по-късно от 
65 дни преди изборния ден.
(4) Главна дирекция „Гражданска регистра­
ция и административно обслужване“ в Минис­
терството на регионалното развитие и благо­
устройството извършва проверката по ал. 1 не 
по-късно от 72 дни преди изборния ден.
(5) Когато след изтичане на крайния срок 
за регистрация се установи, че партията не 
отговаря на изискванията на чл. 89, ал. 3, т. 11, 
регистрацията є се заличава с решение, което 
се съобщава веднага на партията и подлежи 
на обжалване по реда на чл. 26, ал. 8.
Регистрация на коалиции от партии
Чл. 91. (1) В Централната избирателна 
комисия се регистрират само коалиции от 
партии, които са образувани от партиите, регис­
трирани в Централната избирателна комисия 
по реда на чл. 89.
(2) Коалициите от партии по ал. 1 се регис­
трират въз основа на заявление за регистрация, 
представено в Централната избирателна коми­
сия не по-късно от 65 дни преди изборния ден. 
Заявлението се подписва от лицата, представля­
ващи коалицията от партии според решението 
за образуването є. Заявлението може да бъде 
подписано и от лица, изрично упълномощени 
от представляващите коалицията от партии.
(3) В заявлението по ал. 2 се посочват:
1. пълното или съкратено наименование 
на коалицията от партии според решението за 
образуването є;
2. искане за регистрация за участие в из­
борите;
3. адрес и телефон за връзка.
(4) Към заявлението за регистрация коали­
цията от партии представя:
1. удостоверение за регистрация по чл. 26, 
ал. 1, т. 10 за всяка от участващите в нея партии;
2. решение за образуване на коалицията от 
партии, подписано от лицата, представляващи 
партиите;
3. образец от подписите на лицата, представ­
ляващи коалицията от партии;
4. образец от печата на коалицията от пар­
тии, ако има такъв;
5. удостоверение за новооткрита банкова 
сметка на името на една от включените в 
състава є партии, която ще обслужва само 
предизборната кампания; 
6. пълномощно от представляващите ко­
алицията от партии лица, в случаите когато 
документите се подават от упълномощени лица.
(5) Централната избирателна комисия из­
вършва проверка на заявлението и приложени­
те към него документи. При установяване на 
непълноти Централната избирателна комисия 
дава незабавно указания за отстраняването им 
в срок до три дни, но не по-късно от крайния 
срок за регистрация.
(6) В случай че указанията по ал. 5 не са 
изпълнени в срок, Централната избирателна 
комисия отказва регистрация.
(7) Отказът за регистрация може да се об­
жалва пред Върховния административен съд 
по реда на чл. 26, ал. 8.
Промени в състава на коалиция от партии
Чл. 92. (1) Промени в състава на коалиция 
от партии, настъпили след регистрацията є в 
Централната избирателна комисия, се извършват 
след подаване на заявление и представяне на 
решение за промени, което трябва да отговаря 
на условията за образуване на коалицията от 
партии не по-късно от 65 дни преди изборния ден.
(2) В случай че в коалицията от партии се 
включват нови партии, те представят не по-късно 
от 65 дни преди изборния ден документите по 
чл. 91, ал. 4, т. 1.
(3) В случай че една или повече партии 
напуснат коалицията от партии, регистрацията 
є се запазва, ако в нея са останали най-малко 
две партии.